
Nr. 6324 din 24 octombrie 2022
REFERAT DE APROBARE

la proiectul de hotărâre privind aprobarea   participării  comunei Vulcana-Băi, în cadrul proiectului „Realizarea pistei pentru biciclete pe teritoriul  Asociației de Dezvoltare Intercomunitară Vulcana-Băi – Râu Alb”  
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse, normă consolidată și de  prevederile art. 136 alin.(2) din Codul administrativ.
Am iniţiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare aprobarea   participării  comunei Vulcana-Băi, în cadrul proiectului „Realizarea pistei pentru biciclete pe teritoriul  Asociației de Dezvoltare Intercomunitară Vulcana-Băi – Râu Alb”  
Sediul materiei privind această capacitate a Consiliului Local îl reprezintă:
 a) art. 120 alin. (1), art. 121 alin. (1) și alin. (2)  și art. 136 alin.(1), alin. (2) și alin. (4) din Constituția României, republicată;

b) art. 10 pct. 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) și art. 2009 – 2039 din Codul civil al României, adoptat prin Legea nr. 287/2009, republicat, cu modificările și completările ulterioare; 

d) art. 1 alin. (2), art. 3, art.6 - art.13, art.75, art.84-art.85, art. 89  – art. 92, art. 95 alin.(2), art. 96, art. 98, art. 105 alin. (1), art. 110, art. 129  alin. (1) și alin. (2) lit. b) și e), alin. (9) lit. c) raportate la cele ale art. 155 alin. (1) lit. d), 197 alin.(1), (2), (4) și (5), art. 198 alin. (1), art. 199 alin. (1) și  (2), art. 240, art.243 lit. a)  din Ordonanța de urgenţă nr. 57/2019 privind Codul administrativ, cu modificările și completările ulterioare;

e) art. 1-14 din Ordonanța Guvernului nr. 26/2000 cu privire la asociaţii şi fundaţii, aprobată prin Legea nr. 246/2005, cu modificările și completările ulterioare;

f) art. 40 lit. c) și art. 42 lit. a) din Ordonanţa de urgenţă a Guvernului nr. 88/2013 privind adoptarea unor măsuri fiscal-bugetare pentru îndeplinirea unor angajamente convenite cu organismele internaţionale, precum şi pentru modificarea şi completarea unor acte normative, aprobată prin Legea nr. 25/2014, cu modificările și completările ulterioare;

g) art. V din Ordonanţa de urgenţă nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor 
acte normative, aprobată prin Legea nr. 16/2013,  cu modificările și completările ulterioare;

h) art. 6 pct. 25, art. 41 alin.(3) și art. 128 din Ordonanţa de urgenţă a Guvernului nr. 195/2002 privind circulaţia pe drumurile publice, aprobată   prin Legea nr. 49/2006, republicată, ,  cu modificările și completările ulterioare;

i) art. 2 alin.(3), art. 61 , art. 15 și art. 19 alin.(1) și alin. (2) din Ordonanţa nr. 43/1997 privind regimul drumurilor , republicată, cu modificările și completările ulterioare;

j) art. 24 alin. (11),  art. 35 și art. 44 din Legea nr. 273/2006 privind finanțele publice locale, cu modificările și completările ulterioare;

k) art. 10  și anexa nr. 6, anexa nr.7 și anexa nr. 8 din Hotărârea Guvernului  nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice;

l) Ghidului de finanţare a Programului de realizare a pistelor pentru bicicleta, aprobat prin Ordinul ministerul mediului, apelor şi pădurilor nr. 2506/20022;

m) art. 4 alin.(1), alin.(2) lit, a), b) și lit. d) și alin. (3)  lit. e) din Statutul Asociației de dezvoltare intercomunitară „VULCANA-BĂI – RÂU ALB, înregistrară în registrul asociațiilor și fundațiilor la Judecătoria Pucioasa, sub nr.xx /2022;

n) Hotărârea Consiliului Local nr. 90 din 27 decembrie 2021 privind asocierea comunei Vulcana-Băi, cu comuna Râu Alb prin constituirea  Asociației de Dezvoltare Intercomunitară „Vulcana-Băi – Râu Alb;

o) Hotărârii Consiliului Local nr. 48 din 28 septembrie 2020 privind aprobarea Regulamentului cuprinzând măsurile metodologice, organizatorice, termenele și circulația proiectelor de hotărâre cu caracter normativ care se supun adoptării  Consiliului local al Comunei VULCANA-BĂI;

p) Hotărârii Consiliului Local nr. 11 din 22 februarie 2022 privind aprobarea Regulamentului de organizare și funcționare a Consiliului Local al Comunei Vulcana-Băi;

r) Hotărârii Consiliului Local nr. 68 din 26 septembrie 2022 privind alegerea președintelui și a potențialului președinte de ședință pentru durata ședinței următoare.

           Proiectul de hotărâre urmează procedura prevăzută de art. 136 alin.(3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite compartimentului contabilitatea publică din aparatul de specialitate al primarului comunei în vederea analizării şi întocmirii raportului de specialitate,  Comisiei de specialitate A, în domeniile: comuna Vulcana-Băi, organizarea proprie, precum și organizarea și funcționarea aparatului de specialitate al primarului, ale instituțiilor publice, ale societăților de interes local, dezvoltarea economico-socială și administrarea domeniului public și privat ale comunei și COMISIEI DE SPECIALITATE B, în domeniile: gestionarea serviciilor de interes local, cooperarea interinstituțională pe plan intern și extern și orice alte atribuții, în toate domeniile de interes local, cu excepția celor date în mod expres în competența altor autorități publice, precum și orice alte atribuții stabilite prin lege, pentru întocmirea raportului de avizare. 
Deși l-am invocat în sediul materiei, vă rog să-mi permiteți să enunț câteva extrase din Ghidul de finanţare a Programului de realizare a pistelor pentru bicicleta, aprobat prin Ordinul ministerul mediului, apelor şi pădurilor nr. 2506/20022: astfel:

„Art. 10 alin.(2) 


(2) Pot fi finanţate prin Program proiectele depuse de către solicitanţii prevăzuţi la art. 7 alin. (1) lit. b), care:  

   a) acţionează în nume propriu;  

   b) deţin un mandat acordat, în condiţiile legii, să exercite, în numele şi pe seama UAT membre, toate drepturile şi obligaţiile care decurg din depunerea cererii/dosarului de finanţare în cadrul Programului;  

   c) nu se află în stare de insolvenţă, nu se află în procedură de executare silită, nu se află într-o altă situaţie similară legal reglementată, potrivit declaraţiei pe propria răspundere din cererea de finanţare;  

   d) nu sunt înregistraţi cu fapte sancţionate de legislaţia financiară şi fiscală, potrivit declaraţiei pe propria răspundere din cererea de finanţare;  

   e) nu au fost condamnaţi pentru infracţiuni împotriva mediului, prin hotărâre judecătorească definitivă, potrivit declaraţiei pe propria răspundere din cererea de finanţare;  

   f) au îndeplinite obligaţiile de plată a taxelor, impozitelor şi amenzilor către bugetul de stat, bugetele locale, conform prevederilor legale în vigoare;  

   g) au îndeplinite obligaţiile de plată a taxelor către bugetul Fondului pentru mediu;  

   h) nu au obţinut şi nu sunt pe cale să obţină finanţare prin proiecte ori programe finanţate din alte fonduri publice, inclusiv fonduri comunitare, pentru realizarea investiţiei care urmează a fi realizată prin Program, potrivit declaraţiei din cererea de finanţare.  

Art. 13.
Conţinutul dosarului de finanţare 

   (1) Dosarul de finanţare depus în etapa I va cuprinde următoarele documente:  

   a) cererea de finanţare, completată integral prin tehnoredactare şi semnată cu semnătură electronică calificată bazată pe un certificat calificat emis de un prestator de servicii de încredere, conform Regulamentului (UE) nr. 910/2014 al Parlamentului European şi al Consiliului din 23 iulie 2014 privind identificarea electronică şi serviciile de încredere pentru tranzacţiile electronice pe piaţa internă şi de abrogare a Directivei 1999/93/CE, de către reprezentantul legal sau de către împuternicitul acestuia;  

   b) împuternicirea/actul administrativ prin care persoana care va semna cererea de finanţare este mandatată de către reprezentantul legal în acest sens, după caz;  

   c) certificatul de atestare fiscală privind obligaţiile de plată către bugetul de stat, emis pe numele solicitantului de către organul teritorial de specialitate al Ministerului Finanţelor, în termen de valabilitate la data transmiterii dosarului de finanţare;  

   d) certificatul de atestare fiscală privind impozitele şi taxele locale şi alte venituri ale bugetului local, emis pe numele solicitantului de către autoritatea publică locală în a cărei rază teritorială îşi are sediul solicitantul, în termen de valabilitate la data transmiterii dosarului de finanţare;  

   e) certificatul de atestare fiscală privind obligaţiile la Fondul pentru mediu, emis pe numele solicitantului persoană juridică, eliberat de către AFM, în termen de valabilitate la data depunerii dosarului de finanţare, sau declaraţia pe propria răspundere de unde să rezulte că solicitantul şi-a îndeplinit toate obligaţiile la Fondul pentru mediu, respectiv a depus toate declaraţiile privind obligaţiile la Fondul pentru mediu şi nu are sume datorate la data depunerii dosarului de finanţare; declaraţia va fi dată sub sancţiunea prevederilor penale privind falsul în declaraţii şi va fi asumată prin semnătură electronică de către reprezentantul legal sau împuternicitul acestuia;  

   f) deviz general al obiectivului de investiţii, întocmit conform Hotărârii Guvernului nr. 907/2016, cu modificările şi completările ulterioare, de către un proiectant de specialitate, care va conţine defalcat categoriile de cheltuieli eligibile menţionate la art. 12;  

   g) pentru solicitantul prevăzut la art. 7 alin. (1) lit. a), hotărârea consiliului local/consiliului judeţean/Consiliului General al Municipiului Bucureşti privind participarea în cadrul Programului, prin care se aprobă:  

   1. depunerea cererii de finanţare;  

   2. devizul general prevăzut la lit. f), pentru proiectul respectiv;  

   h) pentru solicitantul prevăzut la art. 7 alin. (1) lit. b):  

   1. actul constitutiv şi/sau statutul solicitantului ADI, din care rezultă mandatul acordat de unităţile administrativ-teritoriale membre să exercite, în numele şi pe seama lor, toate drepturile şi obligaţiile care decurg din depunerea cererii/dosarului de finanţare în cadrul Programului;  

   2. declaraţia solicitantului ADI din care rezultă că s-a asigurat că fiecare UAT membră, inclusă în cererea de finanţare, are aprobată hotărârea prevăzută la lit. g);  

   3. declaraţia unităţilor administrativ-teritoriale incluse în cererea de finanţare de solicitantul ADI, din care rezultă următoarele aspecte:  

   a) îndeplinesc condiţiile de eligibilitate prevăzute la art. 10 alin. (1) lit. b) -h);  

   b) nu au depus cerere de finanţare în cadrul aceleiaşi sesiuni, în calitate de solicitant prevăzut la art. 7 alin. (1) lit. a).  

   (2) În situaţia în care proiectul depus în etapa I nu a fost respins, în termen de 90 de zile de la recepţionarea rezultatului procesului de analiză, comunicat conform art. 18 alin. (2), solicitantul va transmite documentele din etapa a II-a, respectiv:  

   a) studiul de fezabilitate, elaborat conform prevederilor Hotărârii Guvernului nr. 907/2016, cu modificările şi completările ulterioare. Studiul de fezabilitate va conţine obligatoriu şi studii de trafic/circulaţie care să demonstreze necesitatea şi utilitatea alegerii traseelor pistelor pentru biciclişti propuse prin proiect, în scopul reducerii traficului motorizat pe tronsoanele respective. Studiul de fezabilitate va cuprinde obligatoriu şi certificatul de urbanism şi avizele de principiu solicitate prin documentul respectiv, pentru proiectul propus. Studiul de fezabilitate va demonstra respectarea criteriilor de eligibilitate ale proiectului menţionate la art. 11. În cazul în care sunt propuse mai multe amplasamente, studiul de fezabilitate va prezenta detalierea costurilor pentru fiecare amplasament. De asemenea, în cazul în care se consideră că anumite capitole din structura-cadru a studiului de fezabilitate nu sunt necesare pentru proiectul propus, proiectantul de specialitate va motiva în scris lipsa acestora (excepţie fac elementele descrise mai sus care sunt elemente obligatoriu de prezentat);   

   b) hotărârea consiliului local/judeţean/Consiliului General al Municipiului Bucureşti/organului de decizie al solicitantului privind participarea în cadrul Programului, prin care se aprobă:  

   1. studiul de fezabilitate prevăzut la lit. a) şi indicatorii tehnico-economici pentru proiectul respectiv;  

   2. acordul privind asigurarea contribuţiei financiare necesare realizării proiectului, pentru cheltuielile care nu sunt finanţate din Fondul pentru mediu;  

   c) actul de identitate al reprezentantului legal sau al împuternicitului;  

   d) împuternicirea/actul administrativ prin care persoana care va semna contractul este mandatată de către reprezentantul legal în acest sens, după caz;  

   e) pentru solicitantul UAT, documentul doveditor al deschiderii la Trezoreria Statului a contului de venituri încasate de la Fondul pentru mediu, în urma scoaterii la licitaţie a certificatelor de emisii de gaze cu efect de seră şi reprezentând finanţare nerambursabilă a proiectelor pentru protecţia mediului. Contul va avea cod/indicator bugetar 43.02.44/43.44.00; pentru solicitantul ADI, documentul doveditor al deschiderii contului la bancă.  

   (3) Valoarea totală a cheltuielilor eligibile stabilită de AFM în urma analizei devizului general depus în etapa I este valoarea maximă care poate fi aprobată în vederea finanţării proiectului.  

   (4) În cazul în care valoarea totală a cheltuielilor eligibile stabilită de AFM în urma analizei conţinutului studiului de fezabilitate este mai mare decât valoarea stabilită în urma analizei devizului general depus în etapa I, solicitantul va susţine diferenţa din surse financiare proprii.  

   (5) În cazul în care valoarea totală a cheltuielilor eligibile stabilită de AFM în urma analizei conţinutului studiului de fezabilitate este mai mică decât valoarea stabilită în urma analizei devizului general depus în etapa I, AFM va diminua corespunzător valoarea care poate fi finanţată.”
Faţă de cele ce preced, ţinând seama de importanţa sa, vă rog să analizaţi şi să hotărâţi asupra  aprobarea   participării  comunei Vulcana-Băi, în cadrul proiectului „Realizarea pistei pentru biciclete pe teritoriul  Asociației de Dezvoltare Intercomunitară Vulcana-Băi – Râu Alb”  proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia întregii mele considerații.
PRIMARUL COMUNEI VULCANA-BĂI,
Emil DRĂGHICI

